《慈湖矶》
宋代·章甫

峭壁激湍流，湍流作洄洑。
初无一饷风，饱我蒲帆腹。
长笪寄怪石，招呼争挽牵。
艰难仅寸进，何翅如登天。
及矶日犹高，过矶日曛黑。
依约见渔村，灯火照初夕。
舟师告疲劳，夜泊投人家。
警犬吠篱落，寒生芦荻花。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。